
Trygge toiletter, rene hænder og sunde vaner
Kære skoleledelse og lærere
Den 19. november afholder Rådet for Bedre Hygiejne Skoletoiletdagen – en halv dag for indskoling og mellemtrin med fokus på trygge toiletter, renere hænder og bedre trivsel.
Vi ved, at omkring hver fjerde elev i grundskolen undgår at bruge skoletoiletter-ne, fordi de opleves som ulækre, utrygge eller for lidt vedligeholdte. Færre toiletbesøg betyder også færre håndvaske – og dermed øget risiko for smittespredning.
Erfaringer fra Aarhus Kommunes pilotprojekt “Fremtidens Skoletoiletter” (2024) viser, at mange børn holder sig i skoletiden. Det kan føre til ubehag, koncentrationsbesvær og over tid kontinensproblemer, samtidig med at det går ud over trivsel og læringsparathed.
Derfor er der brug for handling af hensyn til elevernes sundhed, trivsel og læring.

Formål med dagen
· Skabe dialog og bevidsthed om skolens toiletforhold
· Give eleverne ejerskab for deres toiletområder
· Øge håndhygiejne og forebygge sygdom
· Samle konkrete idéer og forslag til forbedring af skolens faciliteter.
Skoletoiletdagen er samtidig en anledning til at styrke samarbejdet mellem ledelse, per- sonale, elever, rengøring og drift, så arbejdet med hygiejne og trygge toiletforhold bliver en fælles indsats med varig effekt.

Fakta
25 % af elever i grundskolen undgår “så vidt muligt” at bruge skolens toiletter
· 12 % af skolebørn har mindst én form for inkontinens – utrygge eller uhygiejniske forhold kan forværre problemet
· Grundig håndvask med sæbe i 15-20 sekunder og efterfølgende tørring reducerer smittespredning markant.
Kilder: Fremtidens Skoletoiletter (Aarhus Kommune, 2024), Sundhedsstyrelsen, Statens Serum Institut (SSI).


5 beslutninger, der virker med det samme
· Fri og respektfuld adgang: Elever går, når de skal (indfør fx et diskret håndtegn i klassen)
· Basale fornødenheder: Vand, sæbe og mulighed for at tørre hænder ved alle vaske: kontrolleres morgen og efter frokost.
· To korte shine-runder: I løbet af dagen tjekkes toiletterne. Husk fokus på højkon-
taktflader (dørgreb, låse, skyl, haner).
· Synlig fejlmelding: chartek/seddel / tavle eller anden kanal med responstid samme skoledag.
· Klasseansvar: Hver klasse adopterer et toiletområde i en uge og afleverer kort status.
(Supplerende fra “Fremtidens Skoletoiletter”)
Husk også
· Berøringsfri installationer og god ventilation mindsker både smitte og lugt.
· Æstetik, farver og belysning gør toiletterne mere trygge og inviterende.

Skoletoiletdagens mål
· Elever tør bruge toiletterne og undgår at holde sig
· Korrekt håndvask bliver en klassevane (ca. 20 sekunder + tørring efter toilet og før mad).
· Enkle standarder og klasseansvar fastholdes i ugerne efter dagen.
· Skolen arbejder videre med forslag til fysiske og organisatoriske forbedringer

Webinar: Om skoletoiletters betydning for børns trivsel og helbred
Rådet for Bedre Hygiejne afholder i forbindelse med Skoletoiletdagen et fagligt webinar om, hvordan skoletoiletters indretning og brug påvirker børns trivsel og helbred.
Professor og overlæge Konstantinos Kamperis (Aarhus Universitetshospital) præsenterer ny viden og lægger op til debat.
Med over 25 års pædiatrisk erfaring giver han og samarbejdspartnere konkrete råd om adfærd, gode toiletvaner og indretning, der fremmer børns sundhed i skoledagen.
Tid: 12. november kl. 12.00-13.00
Tilmelding via linket: https://conferencemanager.events/ webinaromskoletoilettersbetydningforboernstrivseloghelbred

VELKOMST OG INTRODUKTION (10-15 min)
Kort oplæg i klassen eller fællesrum: Hvorfor Skoletoiletdag? (brug faktaboksen). Hvorfor er det vigtigt?
· Mange elever synes, skoletoiletter er ulækre eller utrygge – og så holder de sig.
· At holde sig kan give ubehag, smerter og sværere koncentration.
· Når færre bruger toiletterne, vasker færre hænder – og smitte spreder sig hurtigere.
· Gode vaner hjælper alle: gå når du skal, vask i ca. 20 sek., tør hænderne helt.

SNAK OM VANER OG KROP (20 min)
Gennemgå klassens (nye) regler. Fx:
· ”Gå når du skal”. Her kan I også snakke om hvilket håndtegn I bruger/vil i klassen for at give tegn til, at man gerne vil på toilettet.
· ”Vask med sæbe og tør hænder”/”Rene hænder = mindre smitte”. Her kan I snakke om at man skal vaske hænder i ca. 20 sek. og tørre dem helt – vask hænger efter toiletbesøg og før mad
· ”Efterlad det rart for den næste”: det kan handle om at samle tabt toiletpapir op, huske at skylle ud og at sige til en voksen, hvis der mangler noget/noget ikke virker.

HYGIEJNE-MINIWORKSHOP (20-25 min)
Demonstrér korrekt håndvask ved en håndvask (vand → sæbe → 15-20 sek. → skyl → tør).

ADGANGS- OG LÆKKERHED/TJEK (30–40 MIN)
I grupper gennemgår man toiletområdet med tjekliste (se tjekliste på side 5, hvor I også kan
finde på jeres egne fokusområder).

REFLEKSION OG FORSLAG EFTER ADGANGS- OG LÆKKERHEDSTJEK (15-20 min)
Eleverne taler om, hvad der fungerer, og hvad de gerne vil ændre.

EJERSKAB OG DESIGN (25-30 min)
Klassen laver et mini-charter og plakater med positive budskaber og huskeregler. Find plakater på A4 på https://bedrehygiejne.dk/skoletoiletuge-2025
Disse kan farvelægning. Vælg plakaterne med de budskaber I ønsker eller skriv jeres egne på plakaterne

SHINE-RUNDE 1 (15-20 min)
Udpeg 2-3 elever som toiletambassadører. Tør flader, fyld forsyninger, notér fejl.
Husk klasseansvaret: Hver klasse adopterer et toiletområde i en uge og afleverer kort status. Skift fx mellem ambassadører i de kommende uger så programmet bliver til en del af hverdagen.

FROKOST/PAUSE (30-40 min)

SHINE-RUNDE 2 (EFTER FROKOST) (10-15 min)
Opfølgning. Saml mangler og meld det ind via den måde, I har aftalt. Fx til klasselærer eller på kontoret.

FÆLLES OPSAMLING (2-30 min)
Hver klasse præsenterer én god idé og én udfordring. Kan evt. opsættes på fællestavle i aula.

AFRUNDING OG EVALUERING (10-15 min)
Snak om spørgsmålene:
· Hvad har vi lært i dag?
· Hvad vil vi gøre anderledes i morgen?

· Låse virker og giver privatliv
· Toiletrum har gulv-til-loft-vægge
· Belysningen god
· Der er frisk luft / ventilation
· Affaldsbeholdere er rene og tømt efter behov
· Gulv er rene
· Håndvaske er rene
· Sæbedispensere virker og er fyldte
· Mulighed for tørring (papir/håndtørrer)
· Overflader og spejle er tørre og pæne
· Fejl kan meldes ( fx på tavle, seddel, kontaktperson)
Andre (find selv på):
· 
· 
· 
· 
Eleverne kan også bidrage med småfix
· Fjern rod/løst papir, ret skæve skilte
· Tør synlige pletter af (greb, håndvaske, spejle)
· 
· 

SKOLETOILETDAG DEN 19. NOVEMBER

Trygge toiletter, rene hænder og bedre trivsel
Den 19. november deltager vores skole i Skoletoiletdagen, som Rådet for Bedre Hy-giejne står bag. Dagen handler om at gøre skolens toiletter mere trygge og rene – og om at minde os alle om, hvor vigtig håndvask er for sundhed og trivsel.
Mange børn holder sig i skoletiden. Det kan give ubehag, gøre det svært at koncen-trere sig – og på sigt påvirke helbredet. Derfor sætter vi fokus på, hvordan vi sammen kan skabe bedre vaner og gode rammer.
Målet med dagen er, at:
· eleverne føler sig trygge ved at bruge toiletterne
· håndvask bliver en naturlig del af hverdagen
· alle tager ansvar for, at skolens toiletter holdes pæne og rene
Skoletoiletdagen bliver en fælles indsats mellem elever, personale og rengøring, hvor vi samler idéer til, hvordan vi kan gøre vores toiletområder endnu bedre – både nu og fremover.
Tak fordi I som forældre støtter op ved at tale med jeres barn om, hvorfor det er vigtigt at gå på toilettet, når man skal, og vaske hænder md sæbe bagefter.

[bookmark: _TOC_250003]Toilet- og hygiejnequiz – indskoling (0.-3. klasse)
Formål: At lære gode toiletvaner og forstå, hvorfor håndvask og rene toiletter er vigtige.
Format: Højtlæsning, klassesnak eller små hold.
1. Hvor længe skal man vaske hænder, for at de bliver rene?
A. 5 sekunder
B. 15–20 sekunder
C. Hele frikvarteret


2. Hvornår skal man vaske hænder?
A. Kun om morgenen
B. Efter toilet og før man spiser
C. Når man får beskidte sko


3. Hvad sker der, hvis man ikke vasker hænder efter toilet?
A. Ingenting
B. Man kan sprede bakterier og blive syg
C. Man bliver højere


4. Hvad betyder “gå når du skal”?
A. At man må gå på toilettet, når man har brug for det
B. At man skal vente, til nogen siger det
C. At man skal gå en tur i skolegården


5. Hvad kan man gøre, hvis der mangler papir eller sæbe?
A. Råbe højt
B. Løbe ud af toilettet
C. Sige det til en voksen

6. Hvorfor skal man skylle ud?
A. Fordi det fjerner bakterier og snavs
B. Fordi det siger en sjov lyd
C. Fordi man skal bruge vand


7. Hvad betyder “efterlad det rart for den næste”?
A. At man gør rent efter sig
B. At man leger derinde
C. At man pynter toilettet med papir


8. Hvad er det bedste, du kan gøre for at undgå at blive syg i skolen?
A. Vask hænder og brug sæbe
B. Undgå matematik
C. Spise slik til morgenmad


9. Hvilken hånd er bedst til at vaske hænder?
A. Den højre
B. Den venstre
C. Begge hænder – sammen


10. Hvad betyder “shine-runde”?
A. En dans i klassen
B. At man sammen tjekker, at toiletterne er pæne
C. At man polerer sine sko

Svarark
1. B
2. B
3. B
4. A
5. C
6. A
7. A
8. A
9. C
10. B

Formål: At styrke elevernes forståelse af hygiejne, trivsel og fælles ansvar.
Format: Kahoot / holdquiz / skriftlige svar i grupper.
1. Hvor mange elever i Danmark undgår så vidt muligt at bruge skolens toiletter?
A. 10 %
B. 25 %
C. 50 %


2. Hvor længe skal man vaske hænder for at fjerne de fleste bakterier?
A. 5 sek.
B. 10 sek.
C. 15–20 sek.


3. Hvorfor skal hænderne tørres helt efter vask?
A. Fordi våde hænder lettere spreder bakterier
B. Fordi man ikke må dryppe
C. Fordi papir føles sjovt


4. Hvad kan ske, hvis man holder sig for længe?
A. Man bliver bedre til at koncentrere sig
B. Man kan få ondt og problemer med blære/tarm
C. Ingenting


5. Hvorfor er det vigtigt, at alle bruger skolens toiletter ordentligt?
A. Fordi læreren siger det
B. Fordi rengøringen så bliver lettere for de voksne
C. Fordi det viser respekt for dem, der skal bruge dem efter dig

6. Hvad er vigtigt for at toiletterne opleves som trygge?
A. Gode låse, godt lys og rent miljø
B. At læreren står vagt
C. At alle skynder sig


7. Hvorfor er det smart at vaske hænder, også selvom man ikke kan se snavs?
A. Fordi man skal bruge mere sæbe
B. Fordi bakterier er usynlige
C. Fordi man får våde fingre


8. Hvorfor skal man ikke tage mobil eller mad med på toilettet?
A. Fordi det larmer
B. Fordi bakterier kan sprede sig via hænder og genstande
C. Fordi man ikke må bruge strøm på toilettet


9. Hvad sker der, hvis mange på skolen glemmer at vaske hænder?
A. Sygdomme kan sprede sig hurtigere
B. Skolen sparer vand
C. Toilettet bliver pænere


10. Hvad kan du selv gøre for at forbedre skolens toiletter?
A. Lade andre rydde op
B. Melde fejl, bruge håndsæbe og passe på rummet
C. Undgå at gå derind

Svarark
1.	B
2.	C
3.	A
4.	B
5.	C
6.	A
7.	B
8.	B
9.	A
10.	B

